Na podlagi 104. člena Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb, 105/22 – ZZNŠPP in 8/25; v nadaljnjem besedilu: ZUJIK), 6. člena Pravilnika o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/10 in 62/16) in v povezavi s četrto alinejo prvega odstavka 64. člena ZUJIK Ministrstvo za kulturo Republike Slovenije objavlja

**Javni razpis za izbor projektov medresorskega povezovanja kulture in zdravja**

**v letih 2025 in 2026**

**(****JR-KIZ-25-26)**

1. **Naziv in sedež naročnika javnega razpisa**

Republika Slovenija, Ministrstvo za kulturo RS, Maistrova ulica 10, Ljubljana (v nadaljnjem besedilu: ministrstvo).

1. **Namen javnega razpisa**

Javni razpis povezuje področji kulture in zdravja. Namen javnega razpisa je povečati zavedanje o pomenu kulture za družbo, izboljšati razumevanje raznolikih pozitivnih učinkov kulture, še posebej na zdravje in dobro počutje, ter dolgoročno prispevati h koriščenju potencialov kulture, predvsem za pozitivne učinke na zdravje in dobro počutje.

1. **Predmet in sklopi javnega razpisa**

Predmet javnega razpisa je sofinanciranje aktivnosti, opredeljenih v nadaljevanju, ki jih bodo v letu 2025 in 2026 izvajali izbrani prijavitelji.

Razpis je razdeljen v tri sklope:

1. **SKLOP A** je namenjen projektom obče krepitve povezovanja kulture in zdravja. V okviru tega sklopa bo ministrstvo sofinanciralo naslednje aktivnosti:

* organiziranje strokovnih srečanj, seminarjev, konferenc in sorodnih oblik javnih dogodkov na temo povezovanja kulture in zdravja;
* s preverljivimi dejstvi podkrepljeno informiranje zainteresirane in splošne javnosti o potencialnih učinkih kulture na zdravje;
* analitične ali raziskovalne aktivnosti s področja povezovanja kulture in zdravja;
* spoznavanje, pregled in predstavitev sistemskih rešitev povezovanja kulture in zdravja v mednarodnem okolju (študijski obiski, izmenjave, ipd.) s predstavitvijo možnosti prenosa v Republiko Slovenijo;
* nastanek in izdaja publikacij na temo povezovanja kulture in zdravja iz naslova v prejšnjih alinejah opredeljenih aktivnosti.

1. **SKLOP B** je namenjen strokovni nadgradnji obstoječih aktivnosti povezovanja kulture in zdravja. V okviru tega sklopa bo ministrstvo sofinanciralo projekte priprave na vrednotenje ali izvedbo vrednotenja obstoječih aktivnosti povezovanja kulture in zdravja po metodologiji Merila za vrednotenje intervencij na področju javnega zdravja (Nacionalni inštitut za javno zdravje, 2024. Dostopno na povezavi https://nijz.si/publikacije/merila-za-vrednotenje-intervencij-na-podrocju-javnega-zdravja/ ) (v nadaljnjem besedilu: izbrana metodologija);
2. **SKLOP C** je namenjen pilotnim projektom povezovanja kulture in zdravja. V okviru tega sklopa bo ministrstvo sofinanciralo izvedbo pilotnih oziroma novih in inovativnih praks povezovanja kulture in zdravja.
3. **Cilji razpisa**

Javni razpis sledi ciljem:

* razvoj medresorskega povezovanja kulture in zdravja;
* boljše razumevanje potencialov kulture za vpliv na zdravje;
* dvig zavedanja o pomenu kulture in njenih raznolikih učinkih s poudarkom na učinkih na zdravje;
* bolj poglobljeno strokovno povezovanje področij kulture in zdravja;
* strokovna nadgradnja obstoječih praks povezovanja kulture in zdravja;
* izvajanje in preizkušanje novih načinov povezovanja kulture in zdravja.

1. **Pomen izrazov**

Za namen tega javnega razpisa imajo spodnji izrazi navedene pomene.

**Kultura** so kulturne dejavnosti ustvarjanja, posredovanja in varovanja na področjih kulture.

**Področja kulture** so v skladu z 10. členom ZUJIK podrobneje opredeljena v nacionalnem programu za kulturo. V Resoluciji o nacionalnem programu za kulturo 2024 – 2031 (Uradni list RS, št. 61/24; v nadaljnjem besedilu ReNPK 24–31) so kot področja kulture navedena: arhitektura, arhivska dejavnost, film in avdiovizualne dejavnosti, glasbene umetnosti, intermedijske umetnosti, knjiga in založništvo, knjižnična dejavnost, kulturna dediščina (premična, nesnovna in nepremična dediščina), kulturne raznolikosti in človekove pravice, mediji, oblikovanje, slovenski jezik in jezikovna politika, transdisciplinarno področje, uprizoritvene umetnosti in vizualne umetnosti.

**Zdravje** je stanje popolnega telesnega, duševnega in socialnega blagostanja ter dobrega počutja in ne samo odsotnost bolezni in poškodb (definicija zdravja Svetovne zdravstvene organizacije).

**Projekt povezovanja kulture in zdravja** je vsebinsko celovit nabor aktivnosti, katerih cilj je s kulturo doseči pozitiven učinek oziroma izboljšati zdravje specifičnih ciljnih skupin (npr. vključevanje kulture v specifična okolja, kjer poteka oskrba ali zdravljenje in s tem prispevati k dobremu počutju in zdravju vključenih oseb, uporaba kulturnih dejavnosti v terapevtske namene, izvedba kulturnih aktivnosti s poudarkom na zasledovanju izboljšanja zdravja udeležencev ipd.).

**Nevladna organizacija** je pravna oseba zasebnega prava s sedežem v Republiki Sloveniji, ki so jo ustanovile izključno domače ali tuje fizične ali pravne osebe zasebnega prava, in je nepridobitna, neprofitna in neodvisna od drugih subjektov ter ni organizirana kot politična stranka, cerkev ali druga verska skupnost, sindikat ali zbornica. Ne glede na navedeno organizacija ni nevladna, če jo je ustanovila politična stranka. Prav tako Mladinski svet Slovenije ni nevladna organizacija. Nevladna organizacija je lahko organizacija, ki jo je ustanovila študentska organizacija po Zakonu o skupnosti študentov (Uradni list RS, št. 38/94). Nevladna organizacija je lahko tudi pravna oseba, ki je sestavni del registrirane cerkve ali druge verske skupnosti na podlagi zakona, ki ureja versko svobodo, če v Poslovnem registru Slovenije njena glavna dejavnost ni določena kot dejavnost verskih organizacij (definicija nevladne organizacije izhaja iz 2. člena Zakona o nevladnih organizacijah (Uradni list RS, št. 21/18) (v nadaljnjem besedilu: ZNOrg)).

Uporabljeni izrazi v tem javnem razpisu, zapisani v moški slovnični obliki, se uporabljajo kot nevtralni za ženski in moški spol.

1. **Upravičenost stroškov**

Izvajalec na razpisu izbranega projekta je upravičen do sofinanciranja naslednjih stroškov za izvedbo projekta:

* stroški dela redno zaposlenih;
* stroški storitev zunanjih izvajalcev;
* projektni materialni stroški;
* posredni stroški v pavšalnem znesku do 10 % upravičenih neposrednih stroškov projekta.

Upravičeni stroški za sofinanciranje so izključno tisti, ki so navedeni v prijavi prijavitelja, in so:

* nujni za uspešno izvedbo projekta;
* skladni z načeli dobrega finančnega poslovanja, zlasti glede cenovne primernosti in stroškovne učinkovitosti;
* dejansko nastali;
* prepoznavni, preverljivi in podprti z izvirnimi dokazili;
* skladni s prepovedjo dvojnega financiranja, kar pomeni, da niso ter ne bodo hkrati financirani od drugih sofinancerjev ali ministrstva.

**Stroški dela redno zaposlenih** so stroški, nastali z izplačilom dohodka osebam, zaposlenim pri prijavitelju, in so v sorazmerju z obsegom projekta, podprtega v okviru tega javnega razpisa.

**Stroški storitev zunanjih izvajalcev** so stroški izvedbe projektnih aktivnosti, ki jih izvajajo izvajalci, ki niso zaposleni pri prijavitelju (na primer samozaposleni v kulturi, honorarni sodelavci po avtorski pogodbi in vsi drugi zunanji izvajalci, s katerimi prijavitelj sodeluje na podlagi ustrezne pogodbe).

**Projektni materialni stroški** so stroški materiala in storitev, nastali z izvedbo posameznega projekta (vključujejo tudi stroške najemov tehnične in programske opreme, stroške poti zaposlenih, prostovoljcev in drugo).

**Posredni stroški v pavšalnem znesku do 10 % upravičenih neposrednih stroškov projekta** so stroški delovanja prijavitelja projekta, ki se jih ne da vezati le na izvedbo projekta (na primer najemnine prostorov, varovanje, računovodstvo, pisarniški material, ogrevanje, elektrika, voda, telefon), so pa v sorazmerju z obsegom projekta, podprtega v okviru tega javnega razpisa. Posredni stroški so določeni kot pavšal v višini do 10 % s pogodbo dodeljenih sredstev sofinanciranja in zanje ob poročanju ni treba priložiti dokazil.

**Uravnoteženost stroškov** pomeni, da so prihodki projekta enaki njegovim odhodkom.

1. **Pogoji za sodelovanje na razpisu**

Na razpis se lahko prijavijo le prijavitelji (upravičene osebe), ki izpolnjujejo naslednje pogoje:

1. So nevladne organizacije, ki delujejo na področjih kulture ali so nevladne organizacije, ki združujejo nevladne organizacije in/ali posameznike, ki delujejo na področjih kulture,

ali

so javni zavodi na področju kulture, katerih ustanoviteljice so lokalne skupnosti ali več lokalnih skupnosti. Javni zavodi se na ta javni razpis ne morejo prijaviti z aktivnostmi, ki so v letu 2025 že financirane ali bodo v letu 2026 financirane iz javnih sredstev državnega ali lokalnega proračuna v okviru postopkov, ki jih izvede ministrstvo oziroma lokalna skupnost.

(Prijavitelj pogoj izkaže s podpisano izjavo v predpisanem obrazcu, podlaga za ugotovitev so tudi javno dostopni razvidi Agencije Republike Slovenije za javnopravne evidence in storitve (v nadaljnjem besedilu: AJPES) in evidence ministrstva. Prijavitelj, ki kandidira kot nevladna organizacija za dokazovanje pogoja priloži kopijo veljavnega ustanovitvenega akta ali drugega ustreznega temeljnega akta z vsemi spremembami in dopolnitvami, v katerem jasno označi uresničevanje primarnega delovanja na področju kulture ter vsebino iz 2. člena ZNOrg. Če ima prijavitelj status organizacije v javnem interesu na področju kulture, mu ustanovitvenega akta ali drugega ustreznega temeljnega akta ni treba prilagati, temveč svoj status navede v vlogi na ta javni razpis.)

1. Prijavitelj je najmanj dve (2) leti od datuma objave razpisa vpisan v Poslovni register Slovenije. (Prijavitelj pogoj izkaže s podpisano izjavo v predpisanem obrazcu; ministrstvo izpolnjevanje pogoja preverja v javno dostopnih evidencah AJPES.)
2. Prijavitelj je imel v letu 2022 ali 2023 več kot 15.000,00 EUR prihodkov. (Ministrstvo izpolnjevanje pogoja preverja v javno dostopnih evidencah AJPES.)
3. Prijavitelj ima v Republiki Sloveniji odprt transakcijski račun, ki je vpisan v register transakcijskih računov pri AJPES. (Ministrstvo izpolnjevanje pogoja preverja v javno dostopnih evidencah AJPES.)
4. Če je bil prijavitelj pogodbena stranka ministrstva v letih od 2022 do vključno 2024, je izpolnjeval vse pogodbene obveznosti do ministrstva. (Ministrstvo izpolnjevanje pogoja preverja v lastnih evidencah.)
5. Prijavitelj ne prijavlja projektnih aktivnosti, ki so bile za leto 2025 ali 2026 že izbrane na programskih ali projektnih razpisih oziroma pozivih ministrstva, Javne agencije za knjigo Republike Slovenije, Slovenskega filmskega centra Javne agencije Republike Slovenije in Javnega sklada Republike Slovenije za kulturne dejavnosti. (Prijavitelj pogoj izkaže s podpisano izjavo v predpisanem obrazcu.)
6. Na dan začetka odpiranja vlog prijavitelj posluje brez blokiranega tekočega računa. (Ministrstvo izpolnjevanje pogoja preverja v javno dostopnih evidencah AJPES.)
7. Prijavitelj ni v stečajnem postopku, postopku prenehanja delovanja, postopku prisilne poravnave ali postopku likvidacije. (Ministrstvo izpolnjevanje pogoja preverja v javno dostopnih evidencah AJPES.)
8. Na zadnji delovni dan v mesecu pred oddajo vloge ima prijavitelj pri Finančni upravi Republike Slovenije (v nadaljnjem besedilu: FURS) plačane vse do tega dne evidentirane obvezne dajatve in druge denarne nedavčne obveznosti, ki jim je potekel rok plačila. Zadnji delovni dan v mesecu pred oddajo vloge je 30. maj, če bo vloga na javni razpis oddana v juniju 2025; oziroma 30. junij, če bo oddana v juliju 2025. (Ministrstvo izpolnjevanje pogoja preverja po uradni dolžnosti v uradnih evidencah, razen, če prijavitelj poda izjavo, da ministrstvu ne dovoli pridobitve podatka iz uradnih evidenc. V slednjem primeru prijavitelj sam predloži kopijo dokazila FURS o plačanih davkih in drugih obveznih dajatvah, zapadlih do vključno zadnjega dne v mesecu pred vložitvijo vloge na javni razpis, oziroma dokazilo, da vrednost neplačanih zapadlih obveznosti ne znaša 50 evrov ali več.)
9. Zoper prijavitelja ni podana prepoved poslovanja v razmerju do ministrstva v obsegu, kot izhaja iz 35. in 36. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – Zdeb in 16/23 – ZZPri). (Ministrstvo izpolnjevanje pogoj preverja na spletni strani ERAR.)
10. Za upravičene stroške, ki so predmet sofinanciranja v tem javnem razpisu, prijavitelj ni in ne bo pridobil sredstev iz drugih javnih virov (sredstev evropskega, državnega ali lokalnega proračuna) (prepoved dvojnega sofinanciranja). (Prijavitelj pogoj izkaže s podpisano izjavo v predpisanem obrazcu.)
11. Prijavitelj se na javni razpis prijavlja z največ dvema (2) vlogama in hkrati z največ eno (1) vlogo na posamezni sklop. (Ministrstvo izpolnjevanje pogoja preverja na podlagi vseh prispelih vlog na javni razpis.)
12. Prijavitelji prijavljajo projekt, katerega zaprošeni znesek sofinanciranja ne presega najvišje mogoče višine zaprošenih sredstev, ki je za vsak sklop določena v 11. točki besedila tega javnega razpisa. (Ministrstvo izpolnjevanje pogoja preverja iz vloge.)
13. Stroški projekta ne vključujejo neupravičenih stroškov. (Ministrstvo izpolnjevanje pogoja preverja iz vloge.)
14. Prijavitelji, ki so javni zavodi, zaprošajo za sofinanciranje v višini do največ 90 % celotne vrednosti projekta, prijavitelji, ki so nevladne organizacije pa zaprošajo za sofinanciranje v višini največ do 100 % celotne vrednosti projekta. (Ministrstvo izpolnjevanje pogoja preverja iz vloge.)
15. Prihodki projekta so enaki njegovim odhodkom. (Ministrstvo izpolnjevanje pogoja preverja iz vloge.)
16. Vloga je v celoti napisana v slovenskem jeziku (razen naslovov projektov oziroma umetniških enot ter z izjemo morebitnih izvornih izjav tujih organizacij, ki pa jim je treba priložiti prevod v slovenski jezik). (Ministrstvo izpolnjevanje pogoja preverja iz vloge.)

Če ministrstvo naknadno zahteva originalna potrdila o izpolnjevanju splošnih pogojev po posameznih točkah, jih je prijavitelj dolžan dostaviti v zahtevanem času.

1. **Izpolnjevanje razpisnih pogojev**

Izpolnjevanje formalnih pogojev ugotavlja komisija za odpiranje vlog, ki jo izmed zaposlenih na ministrstvu imenuje ministrica za kulturo, po potrebi pa pred ocenjevanjem tudi začasna strokovna komisija za ocenjevanje in vrednotenje vlog prispelih na Javni razpis za izbor projektov medresorskega povezovanja kulture in zdravja v letih 2025 in 2026 za področja kulture, imenovana dne 14. 5. 2025 s sklepom ministrice za kulturo št. 6110-436/2025-3340-3 (v nadaljnjem besedilu: strokovna komisija).

Prijavitelji, ki se prijavijo na javni razpis z nepopolno vlogo, bodo pisno pozvani k dopolnitvi. Prijavitelj mora vlogo dopolniti v petih dneh po prejemu poziva k dopolnitvi, sicer se bo vloga štela kot nepopolna. Vloge, ki ne bodo pravočasne, popolne ali jih ne bodo vložile upravičene osebe, bodo izločene iz nadaljnjega postopka in zavržene s sklepom.

Ministrstvo lahko v primeru naknadne ugotovitve o neizpolnjevanju pogojev po že izdani dokončni odločbi o izboru projekta spremeni odločitev in z izvajalcem projekta ne sklene pogodbe oziroma že sklenjeno pogodbo razveže, v primeru že izplačanih sredstev pa zahteva njihovo povračilo.

Če se prijavitelj na ta javni razpis prijavi z več kot dvema vlogama ali več kot eno vlogo na isti sklop, se vse njegove vloge zavržejo zaradi neizpolnjevanja pogoja iz 12. točke besedila tega javnega razpisa (kot neupravičene osebe).

1. **Razpisna merila**

Strokovna komisija bo formalno popolne ter pravočasno oddane vloge ocenila na podlagi spodaj navedenih meril po v nadaljevanju opredeljeni ocenjevalni lestvici.

**Ocenjevalna lestvica**

Strokovna komisija bo pri podeljevanju točk upoštevala naslednjo ocenjevalno lestvico, razen če pri posameznem merilu ni določen drugačen način ocenjevanja:

| Število točk | Ocena |
| --- | --- |
| 10 – 9 | odlično |
| 8 – 7 | zelo dobro |
| 6 – 4 | dobro |
| 3 – 1 | zadostno |
| 0 | neustrezno |

* 1. **Sklop A**

|  |  |  |
| --- | --- | --- |
| **MERILA sklopa A** | | ***Najvišje mogoče število točk*** |
| 1. Kakovost projekta in njegova utemeljitev | Iz vloge je razviden izziv, ki ga projekt naslavlja, kakšni so pričakovani rezultati projekta in kako prijavljeni projekt zasleduje namen in cilje javnega razpisa. | 10 |
| 2. Izvedbeni načrt projekta | Načrtovane projektne aktivnosti so jasno opredeljene in vodijo k doseganju rezultatov projekta, ti pa prispevajo k določenim ciljem javnega razpisa. Opredeljen je kadrovski vidik realizacije aktivnosti, iz katerega izhaja ustrezno načrtovanje kadrovskih potreb za izvedbo zastavljenih aktivnosti.  Načrtovane aktivnosti so izvedljive v predvidenem času, ki ga je prijavitelj določil za izvedbo projekta.  *Ocenjevalna lestvica pri merilu:*  *20 – 18 odlično; 17 – 12 zelo dobro; 11 – 5 dobro; 4 – 1 zadostno; 0 neustrezno.* | 20 |
| 3. Merljivost uspešnosti projekta | Predstavljen je način merjenja uspešnosti prijavljenega projekta za občo krepitev povezovanja kulture in zdravja.  Navedeni so kazalniki za merjenje učinkov in rezultatov projekta (vsaj 2 kazalnika).  Projekt vključuje načrt končne evalvacije in ima opisan način njene izvedbe.  Predstavljeni so potenciali projekta za nadaljnjo krepitev povezovanja kulture in zdravja.  *Ocenjevalna lestvica pri merilu:*  *20 – 18 odlično; 17 – 12 zelo dobro; 11 – 5 dobro; 4 – 1 zadostno; 0 neustrezno.* | 20 |
| 4. Finančni načrt – utemeljitev stroškov | Stroški projekta so podrobno utemeljeni. Predlagani stroški so ustrezni, potrebni za izvedbo projekta, upoštevajo primerljivost plačila različnih izvajalcev in so ustrezni glede na predvidene aktivnosti projekta. | 10 |
| 5. Finančna učinkovitost | Razmerje med oceno stroškov in pričakovanimi rezultati je ustrezno. Projekt je stroškovno učinkovit.  *Ocenjevalna lestvica pri merilu:*  *5 odlično; 4 zelo dobro; 3 dobro; 2 – 1 zadostno; 0 neustrezno.* | 5 |
| 6. Medpodročno povezovanje | Prijavitelj s prijavljeno vlogo izkazuje medpodročno povezovanje (prijavitelj s področja kulture v okviru prijave izkazuje sodelovanje z vsaj eno organizacijo s področja zdravja).  Prijavitelj jasno opredeli vlogo sodelujoče organizacije s področja zdravja pri doseganju rezultatov projekta. | 10 |
| 7. Reference prijavitelja – medpodročno povezovanje | Prijavitelj ima izkušnje s povezovanjem področij kulture in zdravja, kar izkazuje s preteklimi aktivnostmi ali projekti, ki so bili sofinancirani iz javnih sredstev (npr. uspešne prijave na razpise na lokalni, nacionalni ali mednarodni ravni).  *Ocenjevalna lestvica pri merilu:*  *15 – 13 odlično; 12 – 9 zelo dobro; 8 – 5 dobro; 4 – 1 zadostno; 0 neustrezno.* | 15 |
| 8. Komunikacijski načrt | Komunikacijski načrt projekta je jasen in razumljiv ter vsebuje jasno zastavljene komunikacijske cilje in identificirane deležnike, ki bodo vključeni v načrt, oziroma jih bo načrt naslavljal. Jasno je navedeno, kako bo komunikacijski načrt pripomogel k uspešnosti projekta. Aktivnosti komunikacijskega načrta so časovno ustrezno umeščene v celotno obdobje trajanja projekta.  *Ocenjevalna lestvica pri merilu:*  *5 odlično; 4 zelo dobro; 3 dobro; 2 – 1 zadostno; 0 neustrezno.* | 5 |
| 9. Status nevladne organizacije v javnem interesu | Prijavitelj ima status nevladne organizacije v javnem interesu na področju kulture.  *Ocenjevalna lestvica pri merilu:*  *5 – prijavitelj ima status nevladne organizacije v javnem interesu; 0 – prijavitelj nima statusa nevladne organizacije v javnem interesu.* | 5 |
| **SKUPAJ** | | **100** |

* 1. **Sklop B**

|  |  |  |
| --- | --- | --- |
| **MERILA sklopa B** | | ***Najvišje mogoče število točk*** |
| 1. Kakovost projekta in njegova utemeljitev | Iz vloge je jasno razvidno stanje obstoječih aktivnosti prijavitelja za povezovanje področji kulture in zdravja ter kako bo prijavitelj s prijavljenim projektom svoje dosedanje aktivnosti v posameznem delu ali celoti bodisi prilagodil, da bodo zvišale možnosti uspeha vrednotenja po izbrani metodologiji, bodisi bo v okviru prijavljenega projekta izvedel vrednotenje dosedanjih aktivnosti po izbrani metodologiji. | 10 |
| 2. Izvedbeni načrt projekta | Načrtovane projektne aktivnosti so jasno opredeljene, iz njih pa izhaja:   * kako bo prijavitelj nadgradil obstoječe aktivnosti povezovanja kulture in zdravja na način, da bodo te po zaključku projekta lahko bolj uspešne pri ocenjevanju po izbrani metodologiji;   ali   * kako bo prijavitelj nadgradil obstoječe aktivnosti povezovanja kulture in zdravja ter izvedel ocenjevanje po izbrani metodologiji.   Opredeljen je kadrovski vidik realizacije aktivnosti, iz katerega izhaja ustrezno načrtovanje kadrovskih potreb za izvedbo zastavljenih aktivnosti. Načrtovane aktivnosti so izvedljive v predvidenem času, ki ga je prijavitelj določil za izvedbo projekta.  *Ocenjevalna lestvica pri merilu:*  *20 – 18 odlično; 17 – 12 zelo dobro; 11 – 5 dobro; 4 – 1 zadostno; 0 neustrezno.* | 20 |
| 3. Merljivost uspešnosti projekta | Predstavljen je način merjenja uspešnosti prijavljenega projekta.  *Ocenjevalna lestvica pri merilu:*  *20 – 18 odlično; 17 – 12 zelo dobro; 11 – 5 dobro; 4 – 1 zadostno; 0 neustrezno.* | 20 |
| 4. Finančni načrt – utemeljitev stroškov | Stroški projekta so podrobno utemeljeni. Predlagani stroški so ustrezni, potrebni za izvedbo projekta, upoštevajo primerljivost plačila različnih izvajalcev in so ustrezni glede na predvidene aktivnosti projekta. | 10 |
| 5. Finančna učinkovitost | Razmerje med oceno stroškov in pričakovanimi rezultati je ustrezno. Projekt je stroškovno učinkovit. | 10 |
| 6. Reference prijavitelja – medpodročno povezovanje | Prijavitelj ima izkušnje s povezovanjem področij kulture in zdravja, kar izkazuje s preteklimi aktivnostmi ali projekti, ki so bili sofinancirani iz javnih sredstev (npr. uspešne prijave na razpise na lokalni, nacionalni ali mednarodni ravni).  *Ocenjevalna lestvica pri merilu:*  *20 – 18 odlično; 17 – 12 zelo dobro; 11 – 5 dobro; 4 – 1 zadostno; 0 neustrezno.* | 20 |
| 7. Komunikacijski načrt | Komunikacijski načrt projekta je jasen in razumljiv ter vsebuje jasno zastavljene komunikacijske cilje in identificirane deležnike, ki bodo vključeni v načrt, oziroma jih bo načrt naslavljal. Jasno je navedeno, kako bo komunikacijski načrt pripomogel k uspešnosti projekta. Aktivnosti komunikacijskega načrta so časovno ustrezno umeščene v celotno obdobje trajanja projekta.  *Ocenjevalna lestvica pri merilu:*  *5 odlično; 4 zelo dobro; 3 dobro; 2 – 1 zadostno; 0 neustrezno.* | 5 |
| 8. Status NVO v javnem interesu | Prijavitelj ima status nevladne organizacije v javnem interesu na področju kulture.  *Ocenjevalna lestvica pri merilu:*  *5 prijavitelj ima status nevladne organizacije v javnem interesu; 0 prijavitelj nima statusa nevladne organizacije v javnem interesu.* | 5 |
| **SKUPAJ** | | **100** |

* 1. **Sklop C**

|  |  |  |
| --- | --- | --- |
| **MERILA sklopa C** | | ***Najvišje mogoče število točk*** |
| 1. Inovativnost projekta in njegova utemeljitev | Iz vloge je razvidna inovativnost pilotnega projekta.  Projekt naslavlja izzive na področjih zdravja, ki so prepoznani v strateških dokumentih s področja zdravja na nacionalni ali lokalni ravni (strategije, resolucije, akcijski načrti idr.).  Ocenjevalna lestvica pri merilu:  20 – 18 odlično; 17 – 11 zelo dobro; 11 – 5 dobro; 4 – 1 zadostno; 0 neustrezno. | 20 |
| 2. Izvedbeni načrt projekta | Načrtovane projektne aktivnosti so jasno opredeljene in vodijo k doseganju rezultatov projekta, ti pa prispevajo k ciljem javnega razpisa. Opredeljen je kadrovski vidik realizacije aktivnosti, iz katerega izhaja ustrezno načrtovanje kadrovskih potreb za izvedbo zastavljenih aktivnosti.  Načrtovane aktivnosti so izvedljive v predvidenem času, ki ga je prijavitelj določil za izvedbo projekta.  Ocenjevalna lestvica pri merilu:  20 – 18 odlično; 17 – 12 zelo dobro; 11 – 5 dobro; 4 – 1 zadostno; 0 neustrezno. | 20 |
| 3. Merljivost uspešnosti projekta | Predstavljen je način merjenja uspešnosti projekta. | 10 |
| 4. Potencial za razvoj | Predstavljena dolgoročna vizija projekta kaže potencial nadaljnjega razvoja projekta. Orisane so možnosti za sistemsko implementacijo in prenos na druge organizacije.  Ocenjevalna lestvica pri merilu:  *15 – 13 odlično; 12 – 9 zelo dobro; 8 – 5 dobro; 4 – 1 zadostno; 0 neustrezno.* | 15 |
| 5. Finančni načrt – utemeljitev stroškov | Stroški projekta so podrobno utemeljeni. Predlagani stroški so ustrezni, potrebni za izvedbo projekta, upoštevajo primerljivost plačila različnih izvajalcev in so ustrezni glede na predvidene aktivnosti projekta. | 10 |
| 6. Finančna učinkovitost | Razmerje med oceno stroškov in pričakovanimi rezultati je ustrezno. Projekt je stroškovno učinkovit.  Ocenjevalna lestvica pri merilu:  5 odlično; 4 zelo dobro; 3 dobro; 2 *–* 1 zadostno; 0 neustrezno. | 5 |
| 7. Reference prijavitelja – medpodročno povezovanje | Prijavitelj ima izkušnje s povezovanjem področji kulture in zdravja, kar izkazuje s preteklimi aktivnostmi ali projekti, ki so bili sofinancirani iz javnih sredstev (npr. uspešne prijave na razpise na lokalni, nacionalni ali mednarodni ravni). | 10 |
| 8. Komunikacijski načrt | Komunikacijski načrt projekta je jasen in razumljiv ter vsebuje jasno zastavljene komunikacijske cilje in identificirane deležnike, ki bodo vključeni v načrt, oziroma jih bo načrt naslavljal. Jasno je navedeno, kako bo komunikacijski načrt pripomogel k uspešnosti projekta. Aktivnosti komunikacijskega načrta so časovno ustrezno umeščene v celotno obdobje trajanja projekta.  Ocenjevalna lestvica pri merilu:  5 odlično; 4 zelo dobro; 3 dobro; 2 *–* 1 zadostno; 0 neustrezno. | 5 |
| 9. Status NVO v javnem interesu | Prijavitelj ima status nevladne organizacije v javnem interesu na področju kulture.  Ocenjevalna lestvica pri merilu:  5 prijavitelj ima status nevladne organizacije v javnem interesu; 0 prijavitelj nima statusa nevladne organizacije v javnem interesu. | 5 |
| **SKUPAJ** | | **100** |

1. **Uporaba meril**

Razpisna merila so ovrednotena s točkami, pri čemer je pri vsakem od meril navedeno najvišje število točk, ki jih je mogoče doseči. Najvišje število točk, ki jih je mogoče prejeti za projekt na vsakem sklopu (A, B in C) je 100. Najnižji prag za sprejem v sofinanciranje je 80 točk. V sofinanciranje bodo sprejeti projekti, ki bodo dosegli prag. V primeru, da bo prag doseglo več prijav, bodo v okviru razpoložljivih sredstev v sofinanciranje sprejeti projekti, ki bodo dosegli največ točk. Če bosta isto število točk dosegla dva prijavitelja ali več, bo za sofinanciranje izbran tisti, ki bo dosegel višje število točk pri merilu 1 (pri sklopu A in B je to merilo Kakovost projekta in njegova utemeljitev, pri sklopu C pa Inovativnost projekta in njegova utemeljitev). Če bo število točk še vedno enako, bo za sofinanciranje izbran tisti, ki bo višje število točk dosegel pri merilu 2 – Izvedbeni načrt projekta. Če bo število točk še vedno enako, bo izbrana tista vloga, ki bo oddana prej. Če še vedno ne bo mogoče opredeliti katera vloga je sprejeta v sofinanciranje, se bo odločilo z žrebom, ki ga bo opravila strokovna komisija.

Postopek ocenjevanja ustreznih vlog izvede strokovna komisija.

Izvajalec izbranega projekta mora skozi celotno obdobje trajanja projekta izpolnjevati vse pogoje tega javnega razpisa.

1. **Razpoložljiva sredstva in višina sofinanciranja**

Predvidena višina razpoložljivih sredstev, namenjenih za ta javni razpis, je 200.000,00 EUR na letni ravni, in sicer:

* predvidoma 60.000,00 EUR za sklop A – sofinanciranje projektov obče krepitve povezovanja kulture in zdravja;
* predvidoma 60.000,00 EUR za sklop B – sofinanciranje strokovne nadgradnje obstoječih aktivnosti povezovanja kulture in zdravja;
* predvidoma 80.000,00 EUR za sklop C – sofinanciranje pilotnih projektov za povezovanje kulture in zdravja.

Sredstva so zagotovljena iz proračuna ministrstva in bodo izplačana prek proračunske postavke 221672 – Vsebinske mreže in podporni programi ter projekti, pri čemer velja:

* prijavitelj na sklopu A ne glede na celotno vrednost projekta za njegovo izvedbo v okviru tega razpisa ne prosi za več kot 20.000,00 EUR letno;
* prijavitelj na sklopu B ne glede na celotno vrednost projekta za njegovo izvedbo v okviru tega razpisa ne prosi za več kot 20.000,00 EUR letno;
* prijavitelj na sklopu C ne glede na celotno vrednost projekta za njegovo izvedbo v okviru tega razpisa ne prosi za več kot 10.000,00 EUR letno.

V primeru, da na posameznem razpisnem sklopu ni zadostnega števila prijav oziroma prijavljeni projekti po razpisnih kriterijih na posameznem sklopu niso dosegli praga za sofinanciranje in zaradi tega na razpisnem sklopu sredstva za sofinanciranje tega sklopa niso v celoti razdeljena, se nerazdeljena sredstva prenesejo na ostala sklopa oziroma ostali sklop po presoji strokovne komisije.

Morebitni preostanek, ki nastane po razdelitvi sredstev v okviru posameznega razpisnega sklopa, se združi, ministrstvo pa ga lahko ponudi tistemu prijavitelju, katerega projekt je po številu doseženih točk naslednji na vrsti za sofinanciranje ne glede na razpisni sklop. V primeru zavrnitve preostanka sredstev lahko ministrstvo preostala razpoložljiva sredstva ponudi naslednjemu najvišje ocenjenemu projektu. Dokončni izbor projektov, ki bodo sprejeti v sofinanciranje, bo opravljen v skladu z razpoložljivimi finančnimi sredstvi (do porabe sredstev).

Če izbrani prijavitelj zaradi katerih koli razlogov odstopi od podpisa pogodbe o sofinanciranju oziroma pogodbe z njim ni mogoče skleniti v predpisanem roku, se lahko izbere projekt, ki je naslednji prejel najvišje število točk na tem sklopu.

1. **Obdobje za porabo dodeljenih sredstev**

Dodeljena proračunska sredstva za izbrane projekte morajo biti porabljena v letu 2025 in letu 2026 v plačilnih rokih, kakor jih določa zakon, ki ureja izvrševanje proračunov v Republiki Sloveniji.

Po tem javnem razpisu so do sofinanciranja upravičeni stroški, ki bodo pri prijavitelju nastali od datuma izdaje odločbe o izboru projekta za sofinanciranje do konca izvajanja projekta, ki ga prijavitelj določi v vlogi na javni razpis, oziroma najpozneje do 20. novembra 2026.

Dodeljena proračunska sredstva se bodo izplačevala skladno z dinamiko izplačil, opredeljeno v pogodbi o sofinanciranju projektov, in na podlagi izdanih e-računov oziroma elektronskih zahtevkov za izplačilo.

V skladu s pravili zakonodaje s področja javnih financ se bo sofinanciranje projektov izvajalo po principu povračil za že nastale in plačane stroške. Izjema so predplačila v skladu z veljavnim zakonom, ki ureja izvrševanje proračuna Republike Slovenije.

1. **Razpisna dokumentacija**

Razpisna dokumentacija obsega:

– besedilo razpisa;

– prijavni obrazec v spletni aplikaciji eJR na naslovu: http://ejr.ekultura.gov.si/ejr-web.

Razpisno dokumentacijo si lahko prijavitelji natisnejo s spletne strani ministrstva: https://www.gov.si/drzavni-organi/ministrstva/ministrstvo-za-kulturo/javne-objave/, kjer najdejo tudi vse druge podatke, povezane z izvedbo javnega razpisa.

Ministrstvo je dolžno na pisno zahtevo v času razpisnega roka zainteresiranim prijaviteljem razpisno dokumentacijo tudi poslati.

1. **Razpisni rok in oddaja vlog**

Razpis se začne 2. junija 2025 in se konča 2. julija 2025.

Vloga mora biti izpolnjena in oddana v elektronski obliki na spletnem obrazcu v spletni aplikaciji eJR na naslovu: https://ejr.ekultura.gov.si/ejr-web/, z vsemi dokazili in prilogami, skladno z zahtevami razpisa in v slovenskem jeziku. Vloga mora biti oddana oziroma predložena na enega od načinov, opredeljenih v točkah 14.1. in 14.2.

Prijaviteljem svetujemo, da vlog ne oddajajo zadnji dan razpisnega roka, ker lahko pride do preobremenjenosti strežnika. Dopolnjevanje in spreminjanje vlog sta možna le do poteka razpisnega roka, in sicer z navedbo oznake, na katero vlogo se dopolnitev nanaša.

Če bo prijavitelj po prvi oddaji vloge oddal elektronsko podpisano spremembo oziroma dopolnitev vloge, se bo upoštevala zadnja pravočasno oddana elektronsko podpisana vloga oziroma njena sprememba ali dopolnitev.

* 1. **Oddaja elektronsko podpisane vloge**

Prijavitelj vlogo na javni razpis odda na prijavnem obrazcu v spletni aplikaciji eJR na naslovu: https://ejr.ekultura.gov.si/ejr-web/ in jo elektronsko podpiše. V tem primeru vloge ni treba natisniti in poslati po navadni pošti.

Elektronsko podpisana prijava se šteje za pravočasno, če je izpolnjena, elektronsko podpisana in oddana na prijavnem obrazcu v spletni aplikaciji eJR do vključno 2. julija 2025 do 23.59.

* 1. **Oddaja lastnoročno podpisane vloge**

Če prijavitelj nima možnosti elektronskega podpisovanja, se vloga na javni razpis kljub temu odda na prijavnem obrazcu v spletni aplikaciji eJR na naslovu: https://ejr.ekultura.gov.si/ejr-web/, nato pa natisne in lastnoročno podpiše. Obe obliki prijave, elektronska brez digitalnega podpisa in tiskana, morata biti vsebinsko popolnoma enaki. Ob morebitnih razlikah se upošteva elektronska različica.

Lastnoročno podpisana vloga se šteje za pravočasno, če je v poslovnem času ministrstva osebno predložena ali po pošti poslana glavni pisarni ministrstva na naslov: Ministrstvo za kulturo RS, Maistrova 10, 1000 Ljubljana, najkasneje do 2. 7. 2025 oziroma najkasneje ta dan oddana priporočeno na pošti kot priporočena pošiljka. Pošiljka mora biti poslana v zaprti kuverti z izpisom na prednji strani: NE ODPIRAJ - PRIJAVA NA JAVNI RAZPIS z oznako JR-KIZ-25-26. Na ovojnico obvezno nalepite A4 dokument »Kuverta«, ki je priloga tega javnega razpisa in vsebuje vse potrebne podatke.

Zaželeno je, da vse obvezne priloge, določene v razpisni dokumentaciji oziroma besedilu tega javnega razpisa, priložite le v spletnem obrazcu in jih ne pošiljate fizično.

1. **Izločitev vlog**

Vloge, ki jih bodo prijavitelji vložili po preteku razpisnega roka, se bodo skladno s tretjim odstavkom 116. člena ZUJIK štele za prepozne.

Vloge, ki ne bodo vsebovale vseh obveznih sestavin, ki jih določa besedilo tega javnega razpisa, in ki jih prijavitelji ne bodo v celoti dopolnili niti v petih dneh od prejema poziva k dopolnitvi, se bodo štele za nepopolne.

Prijavitelj, katerega vloga ne bo izpolnjevala pogojev za sodelovanje na tem javnem razpisu, določenih v 7. točki besedila tega javnega razpisa, se bo štel za neupravičeno osebo. Izpolnjevanje pogojev se ugotavlja na podlagi vloge prijavitelja in obveznih dokazil.

Ministrstvo bo na podlagi petega oziroma šestega odstavka 117. člena ZUJIK s sklepom zavrglo:

– prepozno vlogo;

– nepopolno in/ali prepozno dopolnjeno vlogo;

– vlogo, ki jo bo oddala neupravičena oseba.

1. **Odpiranje vlog in obveščanje o izboru**

Ministrstvo bo prijavitelje o rezultatih razpisa obvestilo najpozneje v dveh mesecih po zaključku odpiranja vlog, ki se bo začelo 7. julija 2025 ob 10. uri.

Izvedba postopka tega javnega razpisa je vezana na proračunske zmogljivosti ministrstva. Če pride do sprememb v državnem proračunu ali finančnem načrtu ministrstva, ki neposredno vplivajo na izvedbo postopka razpisa, je ministrstvo dolžno ukrepati skladno s spremembami v državnem proračunu oziroma finančnem načrtu ministrstva.

Če se v času izvedbe postopka tega javnega razpisa obseg sredstev v državnem proračunu, namenjenih za kulturo, zmanjša toliko, da ne zagotavlja izpolnitve ciljev tega javnega razpisa, lahko ministrstvo postopek javnega razpisa ustavi oziroma v primeru že zaključenega izbora kulturnih projektov v skladu s spremembami proračuna zniža obseg sofinanciranja, spremeni ali prekine že sklenjeno pogodbo o financiranju programa.

1. **Pristojni uslužbenec za dajanje informacij in pojasnil glede razpisa**

Pristojni uslužbenec za dajanje informacij in pojasnil v zvezi z razpisno dokumentacijo in potekom javnega razpisa je Tadej Meserko, sekretar v Direktoratu za razvoj kulturnih politik, tel.: (01) 369 59 23, e-pošta: tadej.meserko@gov.si. Uradne ure za informacije po telefonu in elektronskih medijih ministrstva so vsak ponedeljek, sredo in petek od 9. do 11. ure.

Javne inštrukcije za prijavo na razpis bodo 11. junija 2025, ob 14.00 v veliki sejni sobi Ministrstva za kulturo Republike Slovenije na Maistrovi 10 v Ljubljani. Na javnih inštrukcijah bomo podrobno predstavili razpis in odgovarjali na vprašanja v zvezi z njim. Vprašanja lahko pošljete tudi po elektronski pošti.

1. **Pogoji za spremembo javnega razpisa**

Pred potekom roka za oddajo vlog lahko ministrstvo spremeni ta javni razpis z izdajo sprememb oziroma dopolnitev. Vsaka taka sprememba oziroma dopolnitev bo objavljena na spletni strani ministrstva.

1. **Vpogled v razpisno dokumentacijo**

Zainteresirani se lahko seznanijo z razpisno dokumentacijo oziroma vpogledajo vanjo v glavni pisarni Ministrstva za kulturo Republike Slovenije na naslovu: Maistrova 10, Ljubljana, ali na spletnih straneh ministrstva: https://www.gov.si/drzavni-organi/ministrstva/ministrstvo-za-kulturo/javne-objave/.

Dr. Asta Vrečko

Ministrica

Št.: 6110-436/2025-3340